section_heading: Sažetak odnosa između masonskih organizacija
paragraph_text: Mnoge druge organizacije, od kojih je većina poznata kao "masonske" ili se pod nazivom koji se identificira kao masonski, uvjetuju da kandidati za članstvo budu "dobrostojeći" majstori masoni (sve članarine uplaćene i bez bilo kakvih stegovnih postupaka). U nekim su zemljama, osobito u Sjedinjenim Državama, Škotski obred i Yorčki obred su dva glavna pravca na raspolaganju. U drugim zemljama, prije svega Engleskoj, Škotskoj, Irskoj i mnogim zemljama Commonwealtha, postoji veliki broj "samostalnih" redova i stupnjeva bez krovne organizacije "obreda".<ref>Jackson, Keith B. Beyond the Craft: The Indispensable Guide to Masonic Orders Practised in England and Wales, 2005. ISBN 0-85318-248-5 Neka od ovih masonskih tijela koriste brojeve kao neformalan način upućivanja na (ili identifikacije) stupnjeve koji im se dodijele, ali najvažniji i, prema tome, "najviši" stupanj je uvijek treći, odnosno stupanj majstora. Ta druga masonska tijela (koja se ponekad nazivaju i "pridruženi stupnjevi" ili "pobočni stupnjevi") izborna su potraga onima koji žele proširiti svoje masonsko članstvo i aktivnost i nakon tri stupnja učenika, pomoćnika i majstora masona.